18/12/2019 | Administración LocalMunicipal
Boiro
Aprobación Bases Sorteo Nadal Concello de Boiro 2019

A Xunta de Goberno Local en sesión de data 11/12/2019 adoptou o seguinte acordo: PRIMEIRO: Prestar aprobación a realización do sorteo no Belén de Boiro. SEGUNDO.- Aprobar as bases que rexerán dito sorteo que a continuación se transcriben: A entidade organizadora do sorteo, CONCELLO DE BOIRO (en diante a entidade organizadora), con CIF: P1501100J y con domicilio en PRAZA DE GALICIA, S/N CP 15930- BOIRO (A CORUÑA), convoca o presente concurso, o cal rexerase polas seguintes bases. A participación neste concurso implica a aceptación destas bases. As presentes bases atópanse dispoñibles na páxina web de CONCELLO DE BOIRO. Este concurso estará vixente desde o 10 de decembro ata o 6 de xaneiro de 2020 (ata a hora de peche do Belén Municipal) O concurso é gratuíto, a participación no mesmo é voluntaria e está limitada ao cumprimento dos seguintes requisitos: - Persoas físicas - Maiores de 18 anos á data da participación. - Ter visitado o Belén de Boiro ou o Mercado de Nadal As e os participantes poden participar no sorteo deixando na urna que estará habilitada para tal fin no hall do Local anexo ao mercado, indicando os seus datos na papeleta de participación. O sorteo realizarase o 8 de xaneiro de 2020 ás 9.00 da mañá no Salón de plenos do Concello de Boiro (Praza de Galicia, s/n). Do que se levantará Acta e comunicaráselle á persoa premiada no mesmo día. Extraeranse tres papeletas: a papeleta gañadora e dous máis de suplencias, seguindo a orde de extracción. No caso de que o premio outorgado fose rexeitado, a entidade organizadora pasará a comunicar cos suplentes. Non poderán participar no concurso persoas que estean traballando en CONCELLO DE BOIRO O premio consiste nun bono dunha noite de turismo rural para dúas persoas nunha casa de turismo rural do municipio en réxime de aloxamento e almorzo O premio ten unha validez de 6 meses a contar desde a data do sorteo O premio debe disfrutarse en tempada Baixa e fora das Pontes. O premiado contactará coa Casa de Turismo Rural para consultar a dispoñibilidade O premio obxecto do presente concurso, en ningún caso poderá ser obxecto de cambio, alteración ou compensación a petición da gañadora ou gañador, nin cederse a un terceiro sen autorización expresa da entidade organizadora e a Casa de Turismo Rural. A gañadora ou gañador deberá aceptar o premio obtido e indicar os seus datos persoais para a xestión do premio. A partir das 10:00 horas do mércores, 8 de xaneiro de 2020 si o gañador ou gañadora non contesta confirmando a recepción e conformidade co premio pasarase ao ou a seguinte reserva, que disporá ata as 10 horas do xoves, 9 de xaneiro para aceptar o premio, e no caso de que non responda, pasarase a un terceiro participante coas mesmas condicións que o ou a anterior. No caso de que os ou as dúas reservas non contesten confirmando a recepción e conformidade co premio, mesmo quedará deserto. Unha vez aceptados os premios, a entidade organizadora publicará na páxina de Facebook o nome do gañador. Ao aceptar o premio, o participante acepta que Concello de Boiro e a Casa de Turismo Rural utilicen o seu nome con fines publicitarios e promocionais, en calquera tipo de soporte, sen ter que dar aviso ao respecto posteriormente. De conformidade co disposto na Ley Orgánica 15/1999 de Protección de Datos de Carácter Persoal, o Concello de Boiro, Praza de Galicia, sn, 15930 Boiro, A Coruña, infórmalle que os datos que nos proporcione formarán parte dun ficheiro automatizado de datos de carácter persoal, responsabilidade de dita entidade, coa finalidade de xestionar as comunicacións que puidera manter co persoal da entidade. No presente sorteo, será necesario para o bo fin do mesmo que os datos facilitados polos participantes sexan veraces, ao que se comprometen os mesmos. Esta sorteo réxese polas presentes bases. Boiro, 11 de decembro de 2019 Tomas Pedro Arcarazo Bediako